
Illi, qui vera pielate praediti bene vivunt, 
si habent scientiam regendi populos, nihil 
est felicius rebus humanis, quam si Deo 
miserante habeant potestatem. S. Augu- 
stinus L. 5. de Civitate Dei Cap. 19. 



Quis sit libelli inscripti : „Le Pape et le Congrds* auctor, 
id nondum certo constat. Utrum monstrosus eiusdem foe- 
tus e privato solum cerebro, vel etiam publico politicae 
Gallicanae armamentario prodierit in lucem, suspicari fundate 
licet, efifari haud expedit. Illud vero e stigmate fronti cun- 
clisque paginis impresso cernitur, suirerri illic signum religio- 
sae ac civilis perturbationis minacissimum, nique Dominus 
custodierit civitatem, temporali ac spirituali populorum saluti 
perniciosissimum. Itaque missis quibuslibet aliis adiunctis, de 
Solo argumento libelli aget omnis recensionis huius ratio et 
oratio. Qua in re quuni duodecim punctis argumentum com- 
prehendatur, par est, ut totidem punctis respondeat tenlala 
recensio. 



I. 

Primo puncto auctor libelli profitetor, se sincemm esse Catholi- 
cam, vellcqne sine passione versari in discutienda quaestione de civili 
Romani Pontificis territorio. Duas autem praemittit sententias. Unam 

illorum, qui civilem Papae dominationem tanto odio detestantur, ut 
ruinAm eiusdem manifestis desideriis ac votis conclament. Alteram 
illorum, qui istam civilem maiestatem dogmatis instar consideratam ne 
digito quidem commoveri patiuntor. Inter utramque e diametro sibi 
oppositam sententiam auctor mediam sibi proponit viam confisus, posse 
Romano Potifici hereditarium patrimonium S. Petri inviolatum servari, 
quin oporteat subiectos cives (alioqui malis artibus conturbatos) ad- 
hibita vi compellere ad agnoscendam auctoritatem, quae iisdem Dei 
nomine praeest. Si hoc conciliare successerit, magnum inde Politicae 
et Ecclesiae triumphum promittit. Hoc in proposito dum juribus po- 
pulorum et religionis emolumentis parem nuncupat observantiam, una 
protestatur contra antagonismum, ad quem damnantur illi, qui ex op- 
positis obtutibus progrediendo mutuo sibi adversantur. 



Quid dignum tanto feret hic promissor hiatu ? Catholi- 
cum sincerum se dicit esse, et tomen non vult censeri an- 
tagonista illorum, qui civilem Papae dominationem in suo 
legitime acquisito territorio radicilus convelli et excindi cu- 
piunt. Vult Pontificem Maximum in possessione patrimonii 
S. Petri illaesum conservari, laesionis vero auctores, errati- 
cos seditionis apud subditum populum praecones, exteros su- 
premae inibi potestatis usurpatores exturbari, populum extrin- 
secus ad rebellionem concitatum in rectum ordinem, quietem, 
justamque paritionem revocari, laesum possessorium neces- 
saria coactione revinci non vult. Vult finem sine justo ac 
necessario medio. Vult et non vult. Quis non in hoc ipso 
libelli exordio odoratur anguem occulte latentem? Quis non 
extimescat larvatam astutiam, cauda blandientem, faucibus 
praedae inhiantem? Quis non ominetur istum futurum Statui 
Pontificio, ac universae Ecclesiae Catholicae dolosum opera- 
rium? Sed videsis, quid porro dicat? 

,J 19 •w? ! 

II. 

Secando puncto instar principii statuit, fundamento tum catho- 
licae doctrinae, tum prudentiae statisticae necessariam esse Papae tem- 
poralem potestatem, idque ad exercitium potestatis spiritualis. Ad sub- 
stantiam etenim fidei pertinere, ut Papa sit supremum Ecclesiae Caput. 
Rationes politicas exposcere, ut hoc supremum Caput, quod 200 Ca- 
tholicorum Millionibus praeest, ad nullam spectet nationem, nulli sub- 
sit potestati, nullis humanae dependentiae vinculis teneatur constrictum, 
verum omni partium studio maius et usquequaque augustum emineat 
Si Papa non foret independeus, tum profecto oporteret fieri, ut sit vel 
Gallus, vel Austriadcs, vel Hispanus, vel Italus. Sic autem character 
nationalis exstingueret in illo characterem sacrae universalis supre- 
matiae. Si Papa Parisiis, Vindobonae, vel Madriti degeret, respectivo 
terrae principi pro throni fulcro ancillari eum oporteret. Ardua fuisse 
olim tempora, quibus successor Petri gravissimum auctoritatis suae 
vulnus a sacro Germanico imperio illatum persensit. Unde turbatum 
moralo ac politicum aequilibrium Europam diuturnis trium seculorum 
tumultibus iuvolvit. Famosas in historia factiones Gbibellinorum et 
Guelphorura non fuisse aliud, quam totidem exantlata conamina, au- 
ctoritatem Pontificiam e praepotentia imperatoris Germanici emancipandi. 
Hodieque peregrinis his nominibus Pontifices iani Ohibellinos iam Guel- 
phos vocitari, prout vel Austriaco imperio velificantur, vel contra pro 
natione Italica, sedisque suae independentia luctantur. 

Quosvis magni nominis Papas fuisse Guelphos, quorum gloriae 
conditio in tuendo suo independente statu refulsit. Illos vero, qui 
cuicunque demum terrae principi gratificaturi propria se suprematia 
exuerunt, verum simul auctoritatis principium labefactasse. Quo facto 
non modo Ecclesia, verum etiam Europa vehementer fuit adfiicta. Po- 
testatem spiritualem, cuius prima sedes Roma est, non posse statu 
suo dimoveri, quin simul civilis potestas tum catholicorum, tum gene- 
ratim Christianorum statuum succutiatur. Itaque Angliae, Russiae, 
Borussiae plurimum referre, ne huic Unitatis Catholicae moderatori un- 
delibet seu vi, seu depressione, seu subiectione ullum praeiudicium in- 
feratur. Nam cum Roma centrum sit universae moralis potestatis, in- 
teresse omnium principum et populorum, ut id continuo esse persistat 
reclinata supra firmam petram, viribus humanis inexpugnabilem. 

Praeclarum oppido ac inconcussum principium! Vere hoc 
necessarium est, hoc salutare populis, hoc sanctum et in- 
violabile terrae principibus esse debet, ut civilis quoque Ro- 
mani Pontificis potestas independenti jugiter auctoritate vigeat 
atque resplendeat. Sed auctor iniurius est in Austriam. Uti— 
nam ad confirmandum principium, cui refragari maximum fo- 
ret piaculum, non una reticuisset illam veritatem historicam, 
quae perpetuis monumentis orbi testabitur, neminem unquam 
magis offecisse auctoritati Pontificum sacrae et profanae, 
quam Galliam. 

Quis gnarus historiae nescit, astuta Philippi pulchri Gal- 
liae regis machinatione sedem Papalem Roma Avenionem 
translatam fuisse, atque Pontificibus Roma absentibus subie- 
ctos cives prima, quod constat, vice in tumultus concitatos 
tributa, obedientiam ac reverentiam negasse, imo supremae 
dignitati et auctoritati petulanter insultavisse? Quis ambigat, 
ex hac directe translatione secutum esse schisma pontificium, 
quo nihil exitialius vidit respublica sacra et profana, quodve 
subinde in Conciliis Constanliensi et Basileensi agente potis- 
simum imperatore Romano-Germanico exstingui potuit? Aut 
obliteratane manere unquam poterunt seculi mox praeteriti 
gesta, in quibus praesentium sacram et profanam rempubli- 
cam immane divexantium malorum origo et causa delitescit? 
Flevit justitia, sana politica erubuit pudore suffusa, Ecclesia 
et universa civilis Europa quasi in fundamentis succussa con- 
tremuit, Deus maiestatis, idemque ultionum Dominus intonuit 
de alto coelo suo, quando iniquus ac violentus patrimonii S. 
Petri usurpator pacificum Christi in terris vicarium Pium VI. 
e propugnaculo sedis suae revulsum ceu miserrimum capti- 
vum de exilio in exilium raptavit, alrocissimis iniuriis affli- 
xit, civilemque ejus principatum in suam suorumque consan- 

guineorum ditionem arbitrarie redegit. Nemo usque adeo ad 
solis lumen coecutit, quin perspiciat, hoc ipso tempore fuisse 
positum illud pestiferum fermentum, quod apud subieelos Pon- 
tifici cives in istam, cui remedium suspiramus, seditiosae luis 
calamitatem eliamnum despumat. 

Non est igitur aequum, depressae Pontificiae auctoritatis 
crimen in Austriam devolvere, cuius profecto reatus potior 
rite defigitur in illo impie succenso politicarum technarum ba- 
rathro, e quo vibratae scintillae communem anni 1848. per- 
turbationem excitarunt, Chersonesum Tauricam ferro igneque 
vastarunt, nuperque admodum iniustissimum Sardo-Gallicum 
bellum inflammaverunt. Neque fallor, si adfirmem. peraeque 
istum, quem recenseo, libellum in eodem barathro excoctum 
efferbuisse in lucem. At enim persequamur ultro auctorem 
libelli, ut appareat, an praestabilito insistat principio? quem- 
admodum sibi in dissertatione sua constet? 

ra. 

Tertio puncto fidenter ingeminat, ex duplici obtutu religiosi quippe 
et civilis emolumenti demonstratam esse necessitatem temporalis in 
Summo Pontifice maiestatis. Sed iam fluctuat , iam a principio in 
subterfugia delabitur, dum anxie quaerit: in quo proprie ista civilis 
Papae potestas consistere deberet? Qua ratione fas sit auctoritatem 
catholicam dogmati innixam conciliare cum auctoritate pactione acqui- 
sita, publicisque moribus, humanis studiis, socialibus indigentiis su- 
perstructa? Qui possit Papa simul esse et Pontifex et rex? Idem 
vir Evangelii, qui ignoscat, esse vindex legis, qui puniat? idem 
Caput Ecclesiae, quod haereticos excommunicat, esse Caput rei- 
publicae, quod antonomiam (libertatem conscientiae) civium defen- 
dat ? Est quidam , inquit author, anlagonismus inter Pontificem et 
civilem principem, si utraque auctoritas in una eademque persona coa- 
lescat. Ille (Papa) pricipiis divinae ordinationis firmiter insistat: hic 
(princeps) postulatis socialibus velificetur oportet. Quis itaque detur 

modus efficiendi, ut bae difficultates dispareant, civiliaque Pontificum 
maiestatis indcpendentia cum vadimonio auctoritatis in tuto constitua- 
tur, quin suaptc jura conscientiae in Pontifice laedantur ? Modum 
hunc determinandi praesidia in consuetis regiminum formis sive mo- 
narchica, sive republicana, sive despotica, sive prorsus liberali frustra 
quaesiveris. Nihilominus auctor libelli talem suo ingenio proponit 
modum : 

Potestas, ait, Papae mere paterna esto, similiorque domesticae 
patrifamilias propriae, quam veri nominis regiae. (Quocirca non modo 
non requiritur, ut territorium late extensum habeat, verum potias 
essentialiter postulatur, nt quo magis restrictum possideat. Quo minus 
territorium, eo ille maior erit princeps. Enimvero amplum territorium 
talibus urgetur conditionibus, quibus Papa satisfacere nequeat. In am- 
plo territorio viget vita politica, institutiones perficere, in communi 
progressu idearum partem capere, e vicissitudinibus temporum atque 
cultura scientiarum fructus decerpere omnes gestiunt. Id vero omne 
fieri nequit in ampliore civili Pontificis territorio. Ibi omnia jacent : 
leges vinctae sunt dogmate, actuosa vita traditionibus enervatur, patri- 
otismns per fidem damnatur. Unde non supereat aliud, quam aut in 
torpore civili haerere, omnesque generosos vitae politicae nervos exta- 
bescere, aut nisus nationales ad ultimum seditionis erumpere, aut sta- 
tum publicum perenni laborare deliquio, cui nonnisi materiali vi, 
praesidiisque Austriae ac Galliae militaribus hucadusque occurri potuit. 
Hoc ut porro fiat, velle nequit Gallia, nequeunt omnes religione per- 
fusi homines duce Gallia. 



Ea demum esi elfroenati partium studii versipellis na- 
tura, ut dum ad propositos fines non suppetunt vera motiva, 
procudantur sophismata, orbique astule propinentur figmenta. 
Ut enarratis hoc puncto commentis speciem et fucum detra- 
ham, sic aio: Potest in una sanctissimi Patris, religionum- 
que summi interpretis persona bene convenire, solideque re- 
cumbere et sacra et civilis quoad proprium quamcunque late 
extensum territorium potestas. Id historia praecedentium se- 



Digitized by Google 




9 



culorum affatim comprobavit, id minime enervant propositae 
ab auctore libelli difficultates. Equidem auctoritas catholica 
dogmati est innixa, maxime vero illi: Omnis potestas a Deo 
est, et qui potestati resistit, Dei ordinationi resistit, et qui 
huic resistit, ille sane aeternam sibi damnationem consciscit. 
Auctoritas pactitia publicis moribus, humanis studiis, sociali- 
bus indigentiis est superstructa. Sed quid, amabo, faciet au- 
ctoritas pactitia, si mores publici, studia humana pactis 
unionis, subieclionis et constitutionis interdum mero monar- 
chae arbitrio vi quadam terreni dogmatis sancitae adversa- 
buntur, si praetensae indigentiae sociales honesti ac justi 
limites exorbitaverint ? quo inprimis confugiet nisi ad dogma, 
et dein ad arma ? quomodo haec omnia, nisi effroenare ve- 
lit, moderabitur aliter, quam iuxta aliquod etiamsi mere hu- 
manum dogma? Sunt ergo haec duo, moderatio et dogma, 
ita connexa, ut non inodo sibi non repugnent, verum etiam 
si in una confluant persona, apprime cohaereant. Est Papa 
vir Evangelii, sed Evangelium ipsum non solum ingnoscit, 
verum et sancit praecepta, et judicat, et condemnat, et punit, 
idquemodi potestatem legislatoriam, judiciariam et coerciti- 
vam sub respectu spirituali Ecclesiae asserit. Quare igitur 
Papa vir Evangelii, qui ignoscit, non possit esse una vindex 
legis, qui puniat? Eccur, si civili polleat maiestate, idipsum 
respectu civili, ut hucadusque fecit, exequi non posset? At 
unum hic cedo responsum. Numquid seculares principes 
christianae, et plane catholicae religioni addicti non sunt viri 
Evangelii, quod observare ac tueri in conscientia obligantur? 
Quis autem eapropter ndfirmare audeat, eos non posse vin- 
dices legis agere, qui puniant? Dum Papa ut Caput Eccle- 
siae haereticos communione excludit, hoc facto juribus et 
bonis spiritualibus ex Ecclesia manantibus eos privat. Implicatae 

vero, ut idem tamquam rector profanae reipublicae libertatem 
cultus civiliter innoxii cum juribus et bonis e civitate manan- 
tibus iisdem permittat, quod ad autonomiam sufficit? Si enim 
jurium bonorumque Ecclesiae spiritualium communionem au- 
tonomia involveret, nullus eam seculnris princeps civitatis 
impertiri civibus posset, quia nullus de bonis spiritualibus di- 
sponere valet. Itaque inter Pontificem et principem civilem 
in una persona conciliandum non datur verus antagonismus, 
sed tantummodo illusorius in cerebro hominis passione abrepti 
confictus, idque eo certius, quod tum Papa tum secularis quis- 
que Monarcha postulata civium socialia ante, quam culculo 
suo probent, ad amussim divinae ordinationis revocare de- 
bent. Quando libelli auctor, magni si superis placet consilii 
angelus, in nulla consueta regiminis formo opem invenire po- 
tuit, ut imaginarias suas difficultates resolvat: cur non histo- 
riam magistram adivit? cur non revolvit mente illam regimi- 
nis formam, qua usi sunt Pontifices praeteritis seculis, qui- 
bus florente ipsorum dominatione civili lumen ingenii, animi, 
sapientiae et pietatis suspexerunt in illis cives domestici, ex- 
teri vero populi ac reges ad eos velut beneficum sidus ad- 
volarunt, consilium rogarunt, normam gubernationis mutuati 
sunt, diademata ipso, maiestatisve insignia retulerunt. In 
illa forma regiminis oportuit auctorem difficultatibus suis lu- 
cem quaerere, non obstipo capite praepostere falsam rem 
propugnare. 

Verum enimvero exhibet ille nobis novam pro civili 
Pontificis potestate independenter exercenda formam. Ait : 
potestas Papae non sit regia, sed mere paterna. Quid di- 
cam ad haec ? Eximomne ab hac conditione Pontificem, 
aut etiam seculares principes isthuc redigam? Dicat Cicero 
ethnicus, florentissimae olim Romanorum reipublicae admini- 

ster. Verba sunt illius L. II. de republica eap. 26. „Re- 
gem illum volunt esse, qui consulit ut parens populo, con- 
servatque eos, quibus est praepositus, quam optima in con- 
ditione vivendi. Sane bonum reipublicae genus, sed tamen 
inclinatum et quasi pronum ad perniciossimum statum. Simul 
atque enim se inflexit hic rex in dominatum injustiorem, fit con- 
tinuo tyrannus. Quis enim hunc hominem rite dixe- 

rit, qui sibi cum suis civibus, qui denique cum omni homi- 
num genere nullam juris communionem, nullam humanitatis 
societatem velit . u Expende haec, applica et tace. Quod- 
si civile territorium Papae restringendum est ideo, quia pote- 
statem ejus paternam esse decet: numquid vicini secularis 
principis ampliandum erit, quia potestatem ejus mere pater- 
nam esse non convenit? Imo vero dilatandum id, quod ju- 
dice Cicerone sane bonum reipublicae genus agnoscitur: re- 
stringendum autem, quod a bono divergens inhumanitatis 
arguitur. Neque magni principis laus a maiore vel minore 
territorio mensuram accipit, sed a scientia gubernandi, a vir- 
tute ac vera pietate. „IUi, qui vera pietate praediti bene 
vivunt, si habent scientiam regendi populos, nihil est feli- 
cius rebus humanis, quam si Deo miserante habeant pote- 
statem. a 

Heu ! quanta porro temeritas est dicere, impudentia scri- 
bere, fallacia velle persvadere: sub civili Pontificum regi- 
mine leges ita dogmate vinciri, ut vitam populi politicam 
oporteat perimi. Ubi tamen lute, si sapis, maiore et jure et 
veritate asseveraveris, sub hac muiestatis Pontificiae duplici 
aegide vitam populorum moralem cum politica semper in har- 
monia custoditam, politicam vero in genuino suo principio 
vegetatam fuisse. Quidquod etiam quisque non iniquus rerum 
aestimator intelligit, traditionibus Romanis id solum caveri, 

ne novae quaelibet institutiones in noxios abusus degenerent, 
minime autem, ut ad justam perfectionem eluctentur. Quis 
praeterea credat auctori opusculi affirmanti, fructus scientia- 
rum inhiberi populo in ilia urbe, quae est antiquissima sedes, 
perpetua altrix et conservatrix artium et scientiarum, unde et 
nos, quod scimus, vel scire gloriamur, mutuati sumus ? Quis 
credat, damnari studium vera emolumenta patriae suae pro- 
movendi, et id quidem in illa divinae religionis arce, in qua 
caelesti auctoritate, oreque apostolico praedicatur: Si quis 
suorum maxime domesticorum curam non habet, fidem ne- 
gavit, et est infideli deterior. Poteslne vero cognatio vel fa- 
miliaritas domesticorum ulla propior esse quam patria ? Quodsi 
auctor opusculi patriotismi nomine intelligit illum rabidum sub 
nationali palladio exultantem furorem, qui legitimis auctorita- 
tibus insidiatur, morum dissolutioni lenocinatur, aliena rapit, 
susque deque omnia vertit, lucrum in populorum tumultibus 
quaerit, vitam in caedibus agit, sane tum largior et conce- 
do, talem patriotismum et a Pontificibus, et a cunctis, qui pa- 
triae et populo bene consulunt, terrae principibus damnari. 
Non est ergo ea regiminis Pontificii in civili territorio suo 
natura, ut suapte vel torporatam stagnntionem inducere, vel 
in revolutionem ebullire, vel impotenti virium internarum de- 
liquio consenescere debeat. Omnis mali, quo civilis Status 
Papae fatiscit, causa non intrinsecus latet, sed potissimum ex- 
trinsecus inauspicato adrepit. Quaere, et deprehendes eam 
in communi illa perversorum principiorum, nefariarum con- 
sociationum, fraudium politicarum populos de industria colli- 
dentium, ingeniorum in res novas seditione plenas ardescen- 
tium peste, quam non modo qui tranquillis laribus inferunt, 
verum etiam qui fovent et adiuvanl, junctis quodammodo 
inanibus elaborant in eo, ut Status Pontificius ad amissam 

incolumitatem roburque pristinum convalescere non possit. 
Removeatur causa, unitis principum materialibus viribus haec 
impedimenta in barbaras expellantur sedes: continuo dispare- 
bit effectus, laetiorque rerum facies effulgebit. Hoc pia et 
christianissima Gallia, hoc omnes boni velle debent, non au- 
tem venerabilis patrimonii S. Petri sacrilegam ex sortibus di- 
lacerationem postulare. 

IV. 

Quarto puncto ait : Necessariam et legitimam in Romano Ponti- 
fice maiestatcin civilem cum extenso territorio incompatibilem esse, 
hacque solum lege posse consistere, si consuetis potestatis regiae attri- 
butis, cunctisque efficaciae, evolutionis et progressus praesidiis denu- 
data fuerit Ista singularis in Papa regiminis forma, auctoritati pa- 
trisfamilias similior quam principis potestati, careat exercitu, legislati- 
one, codice et iustitiae tribunali. In illa dogma serviat pro legibus, 
sacerdotium constituat legislatores, altaria pro moenibus, arma spiritua- 
lia valeant pro clypeo regiminis. Ita comparata potestas, cuius omne 
robur non tam fortitudine nititur quam imbecillitate, conquiescat in ve- 
neratione sibi exbibenda, et felicitate impertienda illis, quibus vitam 
aufert politicam. Qua de causa non amplo, sed exiguo circumscribatur 
territorio, quod sufficiat, ut Papa independeus in censum principum 
referri queat. Ipse nihilominus influxum politicum exercere, actuosam 
in orbe politico personam referre non audeat, ne se suumque popu- 
lum servitutis subeundae discrimini exponat. 

Pro congruente liuius augustae potestatis exercitio offert magna- 
nimus auctor parvum terrae spatium, quippe urbem Romam, pridem e 
suo vetusto civili splendore in centrum christianae unionis, in sublime 
gloriae liierarchicao fastigium conversam, cui, ut impendentem vitae 
politicae iacturam recompenset, ornamenta artium ac rerum memorabi- 
lium monumenta, magnitudinem ex spirituali in animas influxu dima- 
naturam, decus e sede ecclesiastici et civilis principis oriturum invidi- 
osa consolatione propinat, monetqne omnem hunc dignitatis nimbum 
illico diffluxurum in auras, simul ac Roma libertatem, aliorumque ci- 
vium fortunam concupiverit. 

Singulare ac inauditum novae regiminis formae, novae 
civilis potestatis exemplar, quod nec Plato sine contradictione 
cogitare, nec Scipio sine deliratione in somnio sibi reprae- 
sentare potuisset! Potestas civilis absque legibus, codice, ju- 
stitia et armis, substantialibus destituta requisitis implicat in 
conceptu, eslque nulla potestas. Substituta his e conceptu 
exclusis requisitis dogmata, Sacerdotes, altaria, atque arma 
spiritualia spiritualis sunt naturae, quocirca civilis potestatis 
attributa dici * non possunt, neque Papae civilem vendicare 
maiestalcm. Maiestas consuetis juribus, insignibus praesidiisque 
maiestalicis exspoliata quid est aliud nisi inanis quaedam ta- 
bulae rasae in confusione idearum appicta figura? Unde 
auctor opusculi intervallis lucidis ipse potest perspicere, se in 
manifesta versari contradictione, dum civili potestate ac ma- 
ieslate Pontificem refulgere vult, simul vero eandem potestatem 
ac inaiestatem necessaria substantia prorsus evacuat. Non 
est haec media via, sed ratio agendi penitus devia. 

Tanti sunt reliquae propositiones, puta: ut Pontifex in 
serie principum incedat, actuosam vero principis partem non 
capiat; sufficere eidem tantum spatium territorii, ut inter 
principes numerari possit, futurum tamen eo maiorem prin- 
cipem, quo minus territorium possederit. Restabat adhuc di- 
cere, maximum eum futurum principem terrenum, si nullum 
habuerit principatum! 

Quid autem, amabo, fiet de ista inusitata civili Pontificis 
potestate, si cives Romani noluerint vitam, cui renunciare 
suadet, politicam cum mundo emortua commutare? Si sub 
tegmine celebratae gloriae quietos ducere somnos recusave- 
rint? Poteritne ad amplectendum hunc novum statum cogere 
invitos Gallia, quae tamen ad vindicandam populorum liber- 
tatem se esse vocatam existimat? Dices: Iloc determinabit 

Congressus. Si faciet: quis dei vadem fore, ut animi male 
contenti, ei forte extrinsecus concitati protectique idonea op- 
portunitate non rebellent, utve mira haec regiminis forma re- 
cidivo deliquio non laboret imo repente corruat? Recurrunt 
itaque hic maiore gradu omnia supra Nro. III. incusata pe- 
ricula, quae auctor libelli a Statu Pontificio volebat esse re- 
mota. Non ea compescit exquisita regiminis ac potestatis 
forma, sed auget, quocirca inepta est ad summam impuden- 
tiam, ille vero inconsultus et animo perverso, qui institutum 
vetus religione patrum, jure naturae et gentium consecratum 
destruere molitur, ut adstrual specie usuque deterius. Quare 
cum idmodi contradictionibus, falsitatibus, vanisque verborum 
phaleris contextae offuciae id, quod auctor proposuit, plane 
non evincant, tum profecto claro sunt indicio, eum vel sibi— 
met ipsi illudere, vel futurum politicorum Statuum Congres- 
sum, caelumque fidelium universum maximo dignitatis Ponti- 
ficiae, ac totius moralis auctoritatis probro deludere voluisse. 
Quo quid indignius? quid magis impium? 

V. 

Quinto puncto hunc in modum disputatur : Nihil simplicius, ni- 

hil adeo legitimum ac necessarium est, quam Papa Romae residens, 
angustoque constrictus territorio. Ut talem habeat orbis terrarum, fas 
erit aliquot centena millia hominum e vita nationali subducere, huicque 
novo domino subjicere, non tamen plene immolare, dato ipsis futurae 
omnigenae prosperitatis et socialis protectionis vadimonio. Hunc no- 
vum principatum gubernabit Pontifex paterne , juribus praesidiisque 
maiestaticis destitutus, quam nihilominus iacturam sarciet actionibus 
illibatis, ut nemo illas imitationo assequi possit, sed huius incredibilis 
fortunae vicem totus ei debeat mundus invidero. In hoc principatu 
potestas Papae civilis referet imaginem sacri regiminis, solium erit 
Pontificium, non dictatura, introductaque vita municipalis levabit Pa- 

pam curia administrationis ac gravi onero reddendae rationis, nt pro- 
cul negotiis in eminentiori sphaera firmus consistat. 

Tamquam socius foederis Italici a foederato milite defendetur. 
Miles ipsius privatus ordinem dunt&xat publicum conservabit. Dum 
fuerint debellandi hostes intestini et exteri, gladium vagina educere 
Ei nefas esto. Sanguis enim illius nomine profusus Dei offenderet 
misericordiam, cuius ipse legatus est apud homines. Idcirco quoties 
elevat manus, eo aget, ut benedicat, non ut feriat. 

Et quoniam divinus cultus, spendorque maiestatis Pontificiae 
sumptus deposcit, hos non soli subiecti cives, verum omnes catholici 
principes e tributis populi munifice subministrabunt. Sic universalis 
Papae primatus, totaquo moralis auctoritas sanctiore quadam ratione 
firmabitur, et simul cessabit necessitas subiectos cives tributis gravandi, 
quibus thesaurus Pontificis impletur, nomen obscuratur. 

Sub hac civili maiestate populus constitutus nullos habebit na 
tionis repraesentarios, nec milites, nec ephemeridum, nec dissertatio- 
num politicarum prelum, nec judices. Tota ejus publica vita munici- 
pio continebitur, artium culturae, contemplationi ruinarum, ac piis 
precibus dedita, nec licebit cuiquam adspirare seu militis, seu oratoris, 
seu reipublicae administri profanam gloriam. Universim regnum istud 
quietis, recessus, contemplationis, quidquid in orbe politico agitur, in- 
fra suam projiciet conscientiam, et spirituali vivet elemento. Durum 
telum, sed quod perferre altioris ordinis poscit officium. Tomen im- 
munitas a tributis, gloria urbis aeternae, praesentia Aulae Pontificiae, 
liberalitate principum sustentatae, spes magnos habendi Pontifices quae- 
libet damna largiter compensabunt, manebitque semper honos, appel- 
lari civem ro maniun. 

Tandem quid velit auctor libelli, videmus, palpamus, nec 
solum mente apprehendimus, veram etiam ipsis adeo manibus 
tenemus. Remota politicae concinnitatis larva patulum iacet 
cum nefariis instrumentis machinisque vile consilium. Vera 
eius species huc recidit. Inhiatur opimae praedae. Status 

Pontificius cum provinciis et legationibus est spina in oculis, 
unguis in vulnere illi, qui haec abiecta libidine expetit. Ar~ 

mis occupare praeterquam quod affligeret militem aerariumque 
proprium exhauriret, insuper gravem commoveret orbis ca- 
tholici indignationem. Via ergo lentata est circumspectior. 
Quia Papa scilicet nullius nationis princeps civilis esse pos- 
set, cum sil pater et pontifex omnium nationum: ideo prae- 
textu nationali cives Eius seditiosis concionibus iam pertur- 
bati sunt, legitimi magistratus relegati, novi locorum praesi- 
des illuc missi, quos agnoscere qui volunt, honoribus largi- 
tionibusque in proposito confirmantur, qui renuunt, minis et 
vi coguntur, vel obtorto collo enecantur. Quia Papam ci- 
vili maiestale refulgere expedit, ut. stabilito in Eo auctorita- 
tis moralis principio ac centro, seculariuin principum non 
periclitatur auctoritas, ideo statuitur, ut Papa quidem civilis 
maieslalis umbram retineat, sed contra memoratos ditionis 
suae hostes gladium vaginn educere non audeat, verum robur 
suum in imbecillitate non fortitudine situm esse profiteatur; 
ut codice legum careat, ne rebellionis auctores, suique pa- 
trimonii invasores de laesa maiestale postulare ; tribunali, ne 
judicare et convictos condemnare; armis, ne plectere, in 
obsequium revocare, ac indubitatae proprietatis jus defendere 
possit. Ideo praetenditur, ut novo maieslalis fuco insignis, 
curisque reipublicae solutus, abdicatis provinciis ac legationi- 
bus suis retrocedat in angustiores urbis Komae fines. Ibi 
militaribus praesidiis illorum hominum, qui Eum exspoliave- 
runt, protectus cum centenis civium millibus, a tributo im- 
munibus, perpetuae quieti, nationali proscriptioni, ac morti 
politicae devinctis contempletur ruinas suas, spiritunlibus vacet 
exercitiis, neve fame pereat, a gratia principum catholicorum 
annuam pensionem expectet, quam si negaverint, vel decre- 
tam revocaverint, tum equidem accepto in manus mendicita- 
tis baculo impetret sibi a piis hominibus, quod poterit. In 

hanc scenam productus sanctissimus Christi in terris vicarius, 
toliusque moralis auctoritatis et chrislianae unitatis servator 
e propylaeo vaticani palatii neminem unquam feriat anathe- 
mate. sed elevata manu benedicat omnibus. 

lioc simplex esse dicitur, ut simplicitatis evangelicae 
Antistiti persuadeatur: hoc legitimum, ut orbis suffragium con- 
sequatur ; hoc necessarium, ut omnis spes pristinum recupe- 
randi slutum adimatur. Atqui nihil est inanius, nihil injustius, 
nihil denique perniciosius hoc tam inepte tnmque malevole 
procuso consilio. Audi, dum ostendero. 

Inanissimum est urgere rem, ut exi stat, quae suopte 
vitio concidit, parliumque naturae suae substantialium con- 
flictu eliditur. Quid autem magis laborat vitio absurdae se- 
cuin ipso dissensionis ne dicam stultitiae, quam, ut Pontificem 
universale moralis auctoritatis fulcrum pro securitate omnium 
principum constituas, ponere in illo potestatem civilem, me- 
dia vero ad procurandum suae civitatis linetn necessaria ab 
eo auferre? Legislationem, codicem, tribunal, magistratus, 
legatos, arma, militem ex civili Papae regimine expungere 
non minus inane est. quam e papyro et spongia construere 
grande palatium, quod sua stabilitate Ventis, pluviis, lempe- 
slnlibusque insultet, ac una morale cunctorum principum pal- 
ladium tegmine suo defendat. Quid magis confligit, quam 
exornare Pontificem muiestale, juribus vero nativis exuere? 
velle constituere independenlem, et simul legitimi patrimonii 
possessione deturbare, in urbis unius claustra compingere, 
justae defensionis facultate prohibere, alienigenarum patro- 
cinio, gratiae, arbitrio tamquam inopem pensionarium obno- 
xium reddere? socium facere politici foederis, et ne seu ipse, 
seu ditionis propriae cives ulla politicae vitae specimina vel 
signa edant, imperiose obstringere? Quis idtuodi consilia 

non perspiciat esse vanissima? Quis non imperitiam rideat? 
Et si consideret, in quem facinus committendum proponitur: 
quis non proiectam iiupiamque execretur audaciam? 

Quum justitia exigat suum cuique tribuere, ipseque au- 
ctor libelli non adducat in controversiam, provincias in Con- 
gressu 1815. expressas veram Pontificis titulo patrimonii S. 
Petri efficere proprietatem : quo. quaeso, jure hae vero domi- 
no abiudicari. eoque invito in alium transferri possent? Num 
quia alter ipsas appetit, quia fraude et dolo populum contur- 
bavit. quin possessionem invasit ? Si hac norma jus defigi- 
tur, tum enimvero avari, fures, latrones in omni foro non 
modo crimine absolvendi erunt, verum etiam ut exempla ju- 
stitiae ubivis praelucebunt. Num quia populares ditionis re- 
bellant et parere nolunt? Si istud probas, aut feras legem, 
qua cunctis princibus rebelles et coniurationis reos in jus 
vocare prohibeas, aut istam restringendi territorii papalis 
causam fateare iniustam. Vel fortene ratio libertatis natio- 
nalis tuendae deposcit, ut Pontifici, qui nulli nationi adscribi, 
sed omnium paler esse debent, subiectos hucadusquc populos 
adimas? Pone hoc: qua deinde juris aequitate in bis liber- 
tatem nalionalem defendes, in romnnis nutem civibus vitam 
plane nalionalem exstingues? Pone hoc: et pari jure omnes 
e diversis nationibus conflatos principatus seculares dividas, 
pari jure Galliae Alsatiam, Lolharingiam, et quidquid ad Rhe- 
num possidet, et quidquid in Statu Algeriano armis occupa- 
vit. manibus extorqueas est necesse. Quocunque demum 
aspicias. nusquam invenies iustam causam attenuandi ditio- 
nem pnpniem, verum potius agnosces : iniuriam fore in coe- 
los clamantem, diminuere sacrum illud patrimonium, e quo 
tot pauperes stipem percipiunt, tot splendidissima Dei templa 
nitent, tot barbaris gentibus fides annuncinlur. Non igitur ex 

hac rediluum vena thesaurus Papae, ut auctor ait, impletur, 
et nomen obscuratur, verum causa religionis, salus hominum, 
gloria Supremi Numinis amplificatur. Quae omnia uno ictu 
vel calami ductu prosternere, hoccine inficiaberis esse iniu- 
stitiam longe crudelissimam ? 

Quid illud est, oro te, qualem speciem justitiae praefert 
illud, quod auctor libelli statuit: Pontifici cautum esse arma 
et militem habere, quia sanguis nomine illius fusus offende- 
ret misericordiam Dei, cuius ipse legatus est apud homines? 
Si lege naturae cuilibet mortalium nec Pontifice excepto jus 
competit occidendi iniquum vitae aggressorem salvo mode- 
ramine inculpatae tutelae, quo legis fundamento Pontifici tam- 
quam principi civili facultatem detrahas suam suorumque ci- 
vium moralem personam vi armata contra quemlibet hostem 
defendendi, praesertim si laesio modis lenioribus declinari ac 
anteverti nequeat ? Misericordia divina , cum sil justitia 
temperata, id velare non potest. Alioqui cum legatus eius 
apud homines Pontifex sit, celeri seculares principes asse- 
clae esse debent; omnibus enim dicitur: Estote misericordes, 
sicut et paler vester coelestis misericors est. Dic ergo mi- 
hi, quo jure ceteri chrisliani principes alunt militem, capes- 
sunt arma, bclloque saepenumero sine justa causa indicto 
nationes alias in libertatem vendicnre pergunt, alias sibi sub- 
iugant? Adfirmat libelli auctor, Pontificem futurum SGcium 
foederis ilalici foederato milite protegendum. At enim quan- 
do foederatus miles socium foederis defendet, aliqua parte 
nomine illius sanguinem profundet, quo facto divina offende- 
tur misericordia. Quod cum nefas sit committere. Pontifex 
debebit dicere foederato militi : Reconde gladium tuum in va- 
ginam. Hoc pacto Pontifex una cum civibus romanis in di- 
sciplinnm monachicam redactus manebit sine legum codice. 

sine magistratu, sine judice, sine aerario, sine vita politica, 
sine ope humana, princeps civilis nomine, vasallus re. Cui 
consimilis est ista prudentia politica nisi veteri exemplo Pi- 
lati. qui volens Christum insontem constituere, nec tamen fe- 
rocientem populum judaicum offendere, exuit Christum vesti- 
bus. corona spinen pro diademate, arundine pro sceptro in- 
signitum populo produxit illudendum: Ave rex Judaeorum!? 
Fl quisquamne sit. qui velit, ut noene idem agatur cum Vi- 
cario Christi, snnclissimoque fidelium Patre, idque a Christia- 
nis, a filiis? Quisquamne sit, qui non clamet cum Michea 
propheta : ^Attendite populi omnes, attendite terra et pleni- 
tudo eius, et sil Dominus Deus vohis in testem?" 

Si est necesse Pontificem Romanum pollere civili pote- 
state, ut inde universa moralis, atque nominaliin principum 
lerrae augusta solidescat auctoritas : profecto haec potestas 
Papae debet fini praestituto plene cumulateque respondere. 
Id autem non praestat potestas umbratilis, nativo elemento, 
succisque vitalibus orbata et prorsus eviscerata, qualis est 
illa, quam auctor libelli in Papa depraedatione provinciarum 
injusln diminuit, angustiis territorii constrinxit, vinculis legum, 
vigilantia magistratuum, praesidiis armorum, omnique proprio 
rerum gerendarum nervo destitutam ab aliena gratia ne dicam 
fallacia suspendit, in orbis theatro ridiculam magis efTecil 
quam venerabilem. Tantum abest, ut haec potestas cuivis 
legitimae auctoritati addat momentum, ut potius verendum sit. 
ne facto in Pontifice exemplo universim eius in divinis hu- 
manisque rebus necessitas audacius impugnetur, et in utraque 
republica insidiosa pernicies grasselur. Agesis, de eo serio 
deliberemus. 

Religio nostra catholica divinae revelationis oraculo 
inculcata, referta mysteriis, propagata miraculis, Ecclesiae 

infallibilis fulta magisterio, primatus universalis necessitudine 
devincta, lota, ut auctor libelli ait, innixa est dogmati, su- 
perstructa auctoritati. Quiqui diversae religionis placita am- 
plexi sacris Catholicorum se abdicarunt, huius auctoritatis ju- 
gum continuo excusserunt probe gnari, sua dogmata nullo 
rationum pondere fortius refelli posse, quam ipsa hac aucto- 
ritate, nihilquc propagationi sectae suae plus obstare, quam 
si civili quoque eUlcacin ipsis auctoritas ista obsistat. Quare 
hoc cupiunt, hoc moliuntur, ut civilis Pontificiae potestatis 
Tarpeja rupes principum fulminata sagittis labascat, ac tandem 
corruat. Si. putant illi, Pontifex Homunus mero nomine prin- 
ceps absque occupatione civili, absque anima et vita politica 
cum civibus romanis pariter civilem inertiam professis ad 
exiguum territorii compendium reductus fuerit : parvam exci- 
tabit orbis attentionem, nec tantae erit, quantae respublica S. 
Marini considerationis. Si reipubliene curis levatus, ac in- 
super reditibus spoliatus alienorum populorum tributis, princi- 
pumque gratia sustentari debuerit: illis quidem gravis ac in- 
visus reddi poterit, ab bis, quo libuerit, sollicitabitur ut in- 
flectatur. Si codice legum civili, si magistratu, tribunali et 
milite caruerit, praeter arma spiritualia, pectoribus Acalholi- 
corum impervia, niliil habebit, quod expeditis doctrinae hete- 
rodoxae commerciis efficaciter opponat. Tunc nullo obice 
fas erit perversos fidei et morum puritati noxios libros inferre 
ac disseminare, praecones haeresum mittere, Italiam seclis 
omnibus inundare, pios Catholicos seducere, novamque ex iis 
phalangem vexillis suis adiungere. Hornam penetrare, cives 
in foedus adsciscere. Vaticanum impugnare, illamque sacram 
divinorum mysteriorum auctoritatem si non subruere penitus, 
certo vehementer labefactare. IIuc collineat omne proposi- 
tum atque contentio. Quo quid perniciosius rei catholicae 

osse possit, tute videris. At otium effectus in rempublicain 
profanam secuturos velim expende. „Nequc enim, homines 
quod spectat, quidquam recte egeris sine habito ad res di- 
vinas respectu ; nec vice versa“ — ita se ipsum admonebat 
Marcus Aurelius Anloninns Imperator Romanorum libro III. 

Nullum datur principibus in civitate regenda tutius prae- 
sidium authoritatis, quam si subiecti cives potenti religionis 
et conscientiae incitamento imperatis navent obsequium. Ma- 
gna est religionis virtus in conscientiam, magna vis conscien- 
tiae religione perfusae ac educatae. Ilis creta radicibus per- 
suasio nullo contrario impetu facile vincitur, verum ipsa di- 
vergentium vincit opinionum fallacias. Tali alliore persuasi- 
one fundata authoritas vigebit, eversa hinc feralem brevi 
ducet ruinam. 

Jam quaeso, quis sensus religionis permearet, christianum 
populum, dum animadverteret, ex humanis respectibus in sum- 
mo Ecclesiae Pastore ac Capite dissolvi et aboleri illa pote- 
statis civilis jura, quae omnes gentes in secularibus principibus 
integra fide observare ac revereri debent ? Perduraretne salvum 
in animis religionis vinculum, ut illa in principe honorentur, quae 
laesa sunt in Pontifice ? Duae deinde praeclara aequi ac re- 
di conscientia occuparet plebem, pessimi testem exempli, quo 
publica authoritale legitimum Papae patrimonium eriperetur, 
idque eapropter, ut praepostero foederi, populari seditioni, 
veteratoriae politicae, hominibusque n fide catholica alienis 
obsecundetur? Utrum inde non invalesceret funestum prae- 
iudicium. licere fieri in parvo, quod libuit committere in ma- 
gno? quod apparuit in viridi, imitari in arido? Talibus reli- 
gionis et conscientiae rationibus quomodo se sustentabit pro- 
fana authoritas et reipublicae salus ? Dubitas fore , utne 
communismus, malerialismus, practieus alheisinus, civilis et 



Digitized by Google 




24 



religiosus liberlinisnuis cum omnibus satellitibus suis acquirat 
vires, pugnei animosius, triumphet facilius ? Dubitas fore, 
utne conjurato aulhoritatibus excidio in licentiam effrenem ma- 
lesanus cum terra orcus immugiat ? Haec inter pericula et 
mala, ni conspirare volueris, quomodo resistes ? Armane 
oppones ? At erunt illa communi causae faventiora quam tibi. 
Gloriane praeterita domum communies? At dum vicissitudi- 
nis humanae variabit urna, occidet gloria versa in ignominiam. 
Melune tempestatem coercebis? Sed limor non est diutur- 
nus officii magister. Et sanctus martyr Cyprianus ait (episl. 
ad Donatum): „An tu vel illos putas esse tutos, illos saltem 
inter honorum infulas et opes largas stabili firmitate securos, 
quos regalis aulae splendore fulgentes armorum excubantium 
tutela circumstat ? Maior illis, quam celeris metus est. Tam 
ille timere cogitur, quam timetur. Antea ipsos terrei pote- 
stas sua, quos facit esse terribiles.* Etsi vero maxime 
haec auctoritati impendeant, tamen nec ceteros esse patientur 
immunes. Jam Cicero animadvertit (epis. ad Marcellum) : 
„Omnia sunt misera in bellis civilibus; sed miserius nihil, 
quam ipsa victoria.* Revolve ista, et statue : poleslne res 
pernicie vacare, in qua tam aerumnosis auguriis tam certum 
echo respondet ? — 

VI. 

Sexto puncto revocat iu summam, quae Lucusque de potestate ci- 
vili in Pontifice necessaria, de ejus restrictione ac reformatione copiose 
disseruit. Ex his quasi abunde probatis et demonstratis ingreditur 
novam quaestionem, videlicet : an Legationes, quae facto consummato 
ditioni Papae ereptae ab extraneo regimine iam administrantur, Illi 
restituendae sint, necne? In discussione Imius quaestionis ita se ver- 
saturam spondet, ut pro cyuosura non rationes populi avulsi, verum 
unice Sedis Pontificiae emolumenta velit respicere. 

QuanUim libelli auctor hucusque demonstraverit . vel 
quantum potius non demonstraverit, praevia quemque con- 
vincat recensio. Asseruit ille independenlis in Pontifice civi- 
lis potestatis necessitatem, sed eam continuo in partibus con- 
stitutivis destruxit. Ex quo conatu quid nisi inanitas rei, 
causae iniuslitia, consectariorum pernicies resultat? Si boc 
tramite in nova pertractanda quaestione incesserit, quo ratio- 
num pondere, qua fide, quo rei processu causam dicturus sit, 
licet ominari. Audiamus tamen etiam atque etiam, quem hac- 
tenus patienter sustinuimus. 



VII. 

Septimo puneto confitetur, Legationes non obstante sacrae Sedis 
anno 17‘Jfi. cessione constituere plene perfecteque legitimam Statos 
Pontificii proprietatem. Itaque motus civium ejatium turbulentos esse 
veri nominis seditionem legi, juribus, pactis adversam. Quum enim 
Legationes virtute Congressus de anno 181'. Papae sint restitutae, 
quousque decisa Congressus istius viguerint, tamdiu Papam jure posse 
repetere, quod iniuste amisit. 

Verum utrum id facere Sedi Pontificiae ac religioni proficuum 
foret, in hoc puncto vacillare conscientiam, eiusque impulsu a jure 
esse recedendum. Si restitutio Lagationuro necessaria esset ad ampli- 
andam potostatem Papne temporalem, et procurandam securitatem con- 
ditio, tum cnimvero nulla remaneret difficultas, ut restituatur in in- 
tegrum. Sed recte hic opinione tuctoris haeret aqua, ista deficit con- 
ditio. 

Ipso namque judice si Legationes non fuerint restitutae, territo- 
rium quidem Papale diminuetur, sed potestas politica non diminuetur, 
verum potius moraliter augebitur quia nnn experietur vira continuo 
repugnantem. Auctoritas praeterea supremi Capitis Ecclesiae non niti- 
tur extensione territorii, quod alienis duntaxat praesidiis militaribus re- 
tinere possit; nec civium numero, quos, ut in obsequio servet, opprimere 
debent: verum omnis auctoritatis huius vis et ratio firmissimo consistit 
in fiducia et aestimatione civium, qua cautum est aliquando severitatis ct 

coactionis praesidia arripere. Hoc enim nequit probari in cunctis ter- 
rae princibus, quanto minus in illo, qui manu gerit Evangcliuni. 

Quid refert ad splendorem, dignitatem ac magnitudinem Sanctis- 
simi Patris, quot milliaria quadrata principatus Eius complectatur ? 
Egetne spatio, ut ametur et aestimetur ? Doctrina et benedictiones 
Eius sunt luculentissima juris indicia. Num quid vero non docet ac 
benedicit in mundo universo ? Quid refert, mnioremne vel minorem 
habeat numerum civium, ubi eo spectat omnis ratio, ut tot habeat, 
quot ad statum eius independentem sufficiunt; nimios autem plane non 
habeat, ne passionibus, novationibus et cuicui modi fluctibus turbae 
pulsetur. 

Auctoritas Papae non absolvitur viginti et una provinciis, quas 
hodie possidet. Bononia, Ancona, Ravenna ad splendorem Romae nil 
conferunt, utpotc catena montium, charactere incolarum, memoria re- 
rum praeteritarum disiunctac. Papa Romae residens ! id 6ane est, 
quod mundum rapit in admirationem. Princeps romanarum provincia- 
rum parum consideratur. 

Si Legationes libera voluntate, amore ac reverentia Papae ad- 
haererent, nil obesset, quo minus ipsi restituantur. Sed rebellarunt et 
rebellant, ueque aliter quam praesidiis Austriacis in flde retineri pos- 
sunt. Invitos ergo restituere quid aliud foret, quam infideles cives 
reddere, pronos ad resistendum, pares ad elidendam quovis tempore 
auctoritatem? Et quid inde emolumenti Ecclesiae accederet, si eos 
excommunicatione plectere, et pulcherrimum matris nomen pessumdare 
deberet ? lloc non vult Ecclesia, nolunt Episcopi, negant Catholici. 
Itaque redintegratio laesae possessionis, quae tanta mala involvit, nul- 
lum Ecclesiae triumphum compararet. Aliquot centena civium millia 
ditioni Papae restituere, una vero sacram convellere auctoritatem, hoc 
Deus et Europa sapiens avertat 1 

Mullum calamistrati sermonis, el parum vel nihil robo- 
ris. Auctor libelli mirabilis esi ndvocnlus Ecclesiae ac sa- 
telles polilicae. dum cnusnin nclilat idmodi argumentis, quibus 
nimium eoque verncilcr nihil probat. Argumentari namque, 
ut ille facit, hunc in modum: Potest Popa Legationes via 
facti sibi ereptas repetere, quia iniuste laesus jus habet: 

sed potest etiam a jure recedi, eique restitutio quaesita ne- 
gari. quia sacrae sedi eius non esset proficua ; — ita argu- 
mentari idem est atque simili in casu dicere : Dives exspoli- 
atus comprehenso auctore ac corpore delicti potest bona sur- 
repla repetere, quia in hoc omnia divina et humana jura 
conveniunt : sed quia divitiae teste sacra scriptura sunt peri- 
culosae, ipsaque sublata res ad opes perlinens diviti non fo- 
ret proficua, potest quodam a jure recessu eidem abiudicari 
restitutio. Non est aqua similior aquae ex eodem puteo 
haustae, quam unus casus alteri. Ulrobique idem est funda- 
mentum juris postulandae, ulrobique eadem ratio denegandae 
restitutionis. Aut iffilur ab utroque casu excludas restitutio- 
nis necessitatem, aut a neutro est necesse. Si facies pri- 
mum: causam furunculorum, rapacidarum, eflraciariorum, pe- 
culatorum, maleficorum omnium et sycophantarum defenden- 
dam suscepisti. Si alterum: causa tua contra patrimonium 
S. Petri informata cecidisti. Dices forte : Politica non habet 
officia sicut scientia ethica. Atqui si a lege aeterna, a ju- 
ribus divinis et humanis deflectit, sique ipsis socialis vitae 
medullis insidiatur, non habet ultro, ubi firmum pedem figat, 
sed fit fucus et fraudulenta chimaera. Non quaeritur in 
materia restitutionis, utrum res domino suo necessaria sit vel 
proficua : verum urgetur illa communis utilitatis conditio, ut 
proprietatis omniumque juriutn securitas tum privatis tum ipsis 
rnumpublicarum rectoribus illaesa conservetur. ^Aequissima 
vox est , et jus gentium prae se ferens : Redde , quod 
debes* ait Seneca (1. 3. de beneficiis). Haec vox si mu- 
tuas principum non regat necessitudines, quomodo stabit sa- 
lus reipublicae, omnisque civilis ratio et maiestas? Quare 
apage cum tuo argumento, quod a principio falso nascitur, 
et vacillantem conscientiam mula in rectiorem. 

Tamen videamus causas auctoris, cur restitutio Legatio- 
num Sedi Pontificiae non conduceret. Ideone, quia negata 
restitutione liberabitur civibus infidis, resistendo semper et 
pronis et paribus, quo pacto nihil decedet eius potestati, sed 
potestatis vigor moralis magis convalescet ? Tune istud per- 
suadens cuiquain principum, et nominntiin augustissimo Gal- 
lorum Imperatori, nullum fore potestatis eius detrimentum, 
sed potius morale incrementum, si illos in Statu Algeriano 
armis subactos populos ditione sua manumiserit, quos nec 
excubiis, nec exploratoribus, nec missis illuc praestigiatori- 
bus ad voluntariam alacremque obedientinm hactenus potuit 
revocare? Qua ergo consequentin praetendis, ut argumen- 
tum, quod fallit in aliis principibus, valeat in Pontifice, quem 
tamen omnis auctoritatis moralis centrum et propugnaculum 
vis constituere? 

Instas porro : restitutio Legationum Pontifici non est pro- 
ficua, quoniam auctoritas supremi Ecclesiae Capitis non ex- 
tensione territorii, sed fiducia et aestimatione civium nititur, 
quos severitate coercere non est integrum ei, qui manu ge- 
rit Evangelium. Distingue velim, quae natura sunt disparata, 
Caput Ecclesiae a civili Hornae et Legationum principe. Au- 
ctoritas Capitis Ecclesiae salva fuit, dum Papa Avenione re- 
sedit, manebilque salva, ubicunque domicilium fixerit. Au- 
ctoritas civilis principis Hornae et Legationum magna sui parte 
collabilur, si protegendae popularis seditionis gratia Legatio- 
nes eidem pessimo exemplo adimuntur. Gerit quidem Pon- 
tifex manu Evangelium, gerit codicem divina auctoritate pro- 
mulgatum, in quo scriptum est (Hom. 13.): „ Principes non 
sunt timori boni operis sed mali. Si autem malum feceris, 
lime : non enim sine causa gladium portat. Dei enim mini- 
ster est : vindex in iram ei, qui malum ngit.“ Et qui talem 

cunctis populis eorumque principibus regulam praefert, ipse 
pari jure princeps nequeat moderata severitate ad frugem re- 
ducere eos, quos frustra diuturna clementia fovebat ? Con- 
simili nutant vertigine reliquae tuae assertiones e longe dispari- 
bus locis conquisitae, uti : Papam non egere spatio, ut ametur et 
aestimetur, ipsum docere ac benedicere in universo mundo, 
si Papa Romae resideat, hoc rapere mundum in admirationem, 
principem provinciarum romanarum non attendi. Quae ut tibi 
persuadeas, contemplare animo, non soli Papae, sed cunctis 
principibus „unum esse inexpugnabile munimentum amorem 
quippe civium® (Seneca 1. 1. de clementia): atque odeo „ca- 
ritale et benevolentia civium septos esse oportere non ar- 
rnis® (Cicero 2. Philip). Si tamen aliquae eorum provinciae 
tumultu extrinsecus excitato ardeant, quis justum reputet, ut 
seditiosis provinciis exuantur, ac in metropolim suam retru- 
dantur, quia amor non eget spatio ? Divus Petrus primus 
Pontifex docuit et benedicebat in mundo universo: justumne 
vero est, quod eum Nero vita et terra exturbavit? justumne 
erit, ut successores ejus priventur legitimo jure ac patrimo- 
nio, quia docent et benedicunt in universo orbe ? Rapuit 
orbem in admirationem Pius VII. ut aquila rapax, dum extor- 
ris domicilio suo in terras crudeles ab inimico ductus et do- 
lis et minis et injuriis quibusvis invictum animi robur semper 
opposuit ; rapuit nos in admirationem Pius IX., qui vulgus in- 
gratum, eiusque nefariam immanitatem fugit, ac lutitans Ca- 
jetae crucis discipulus de cruce afflicto animo hausit conso- 
lationes : verum enimvcro an ille propterea non sit legitime 
in Congressu 1815. pricipatui suo restitutus? an iste ex 
eadem ratione principatus sui parte orbandus? — At non est 
hic quaestio, quibus modis Papa admirationem excitet, numve 
principatus eius temporalis splendore hoc absorptus evane- 

scat: id in quaestione versatur, utrum in avita patrimonii S. 
Petri possessione turbatus in integrum sit restituendus, quod 
tu impugnasti quidem, sed patere ut verum dicam, tuis te 
armis confodisti. 

Contendis ultro : Legationes Papae restituere non esse 
proficuum, quoniam interieclis montibus, charactere incolarum, 
memoria rerum praeteritarum disiunctae nil Romae splendo- 
ris adderent. Heus quantopere hallucinaris ! Uo libi hoc. 
quod affirmas, quaero tamen, quot regna Iu mihi percense- 
bis, quae bis non laborent impedimentis; quot regna integra 
et individua manerent, si ex his impedimentis splendorem, 
e splendore utilitatem, ex utilitate jus principum metiri lice- 
ret ac definire. Quantum hoc titulo Gallia perdere deberet, 
ac possessione forte aliquando depulsa restitutionem urgere 
non posset! 

Demum ultimam causam adducis istam: Legationes fue- 
runt ac etinmnum sunt seditiosae, invitus Papae restituere 
non est e re Ecclesiae, quae seditionis faces exstinguere non 
posset, nisi acrioribus iniectis frenis, nomen bonae matris 
pessumdanlibus. Sicut bonus pater filium, quem diligit, casti- 
gat, sic Ecclesia nomen et gloriam bonae matris non amittit, 
si refractariam sobolem rigidiore interdum ferula erudiat ad 
disciplinam. Quod vero allinet nd istas, quibus Italia flagrat, 
seditionis flammas: nescin’ tu, qui eas terribilis draco evo- 
mat ? Occulta consiliis, aperta rebus jam gestis grassatur 
conspiratio. Qui regimen nullum tolerant, omnemque odere 
principem, nova regna mente informant, in quibus ipsi fortasse 
dominari possint, dum subesse nolunt. Hi semper ignaram 
periculi plebem dementant, lyranidem optimorum principum 
accusant et diris devovent, libertatis nalionalis jura bonaque 
celebrant, ulve incautos facilius in suam societatem pordu- 

eant, aurea promittunt secula. Quando concitatis animis con- 
turbant populos in tumultum, gaudent caedibus, rapinis frnun- 
lur, et calamitosa, quam adornarunt, scena delectati, ut se 
poenis subducant, primi receptui canunt, in alienis regnis per- 
fugium quaerunt et proh dolor! inveniunt. Adrepunt interdum 
auribus regum ore blando, ut eos tamquam populi amicos 
et libertatis vindices extollant, animo autem hostili, ut per- 
dant. Si in consiliis suis adiuvantur, exullant : repulsi insi- 
diantur. Eorum ars est, religionem contemnere, mores cor- 
rumpere, leges ut ferrea libertatis vincula impugnare, sacer- 
dotium, magistratus, praesides et dignitates veluli aequalitati 
adversa instituta evertere, machinas infernales in vitam re- 
gum displodere. Quidquid seditionis ubique regnorum et in 
ipsa Italia furit, istis erumpit auctoribus, erumpetque tamdiu, 
quousque efficacia non opponentur repagula. Quocirca vel 
ense resecandum est malum, ne pars sincera trahatur, vel 
destructa perfugiorum sede finibus Europae fugandum. In 
hoc consilia viresque unitae principum civilium laborent, huc 
omnibus trabibus antennisque incumbant oportet, hoc resti- 
tuendum est nostris temporibus turbati aequilibrii momentum, 
principibus omnino in sua legitima possessione relictis. Nam 
sicut nihil minus fallax, quam hoc adagium : Hodie mihi cras 
tibi : ita nullum certius contra id existit remedium quam 
istud: Clavus excutitur clavo, causa causam reverberat. In- 
spiret propitium numen mentes, ut id sapiens Europa decer- 
nat. — ■ Satis diu cum auctore libelli quasi praesente delibera- 
bam, nunc iterum loquentem inducam. 

VIII. 

Octavo pancto ait: Qnodsi Legationes Papae restituendae es 

sent, qno id pacto effici posset V An amica transactione ¥ At enim 

imperator Gallorum omnia iithuc studia impendit, cives tamen principi- 
bus conciliare non potuit. An vi armata? Atqui infelix est omne 
regimen, quod extraneorum armorum vi stabilitur, nam quod vis ob- 
trudit, ira furorque evertit. Triste est infortunium Ecclesiae, quod 
Gallia Pium IX. Romam reducere et hucusque suis excubiis protegere 
debuit. Si id porro Romae, et in singulis civitatibus praestare vellet, 
morali Papae authoritati ruinam pararet. Aliud impendet Romae la- 
tum, quod civilisatio, historia, Deus ipse defixit. 

Sed quae potentia civilia Pontificem violento modo in possessio- 
nem Legationum deberet vel posset introducere? An Gallia? Non 
potest. Natio catholica nequit morali catholicismi authoritati praeiudi- 
cium inferre? Natio liberalis nequit populos cogere, ut invisis prin- 
cipibus iuviti subsint. Dum Gallia exterorum populorum negotiis in- 
tervenit, fecit id, ut eos in libertatem asserat, ut contigit in America, 
Belgio, et principatibus Danubii, non ut opprimat. Hac liberali po- 
litica praecipue in Italia uti eam oportet. Gallia nec exstimulavit, nec 
approbavit novos illos provinciarum Italiae praesides, qui excedente 
Austriaco milite via facti lmbenas apprehenderunt. Hoc factum est 
legali contra extraueos principes oppositione, ac nobili nntionali erga 
Galliam liberatricem cuthusiaamo. Quae si nunc arma verteret in po- 
pulos Italiae, quos nuper sua de exercitu Austriaco relata victoria in 
libertatem vendicavit, palmarem in principiis agendi contradictionem 
admitteret, quod nomo sapiens consulere potest. 

Liceat milii exiero civi quaerere : quis Galliam singulari 
authoramento elegit et constituit, ut inter Italiae principes ac 
populos factiose perturbatos amicam transactionem lentet, 110- 
vasque regendi formas proponat? An principes ipsi? Non 
credo. An recens contractae affinitatis necessitudo? At 
haec privata est. neque actus tam publici titulum legitimal. 
An populi perturbati ? At quibus nunciis ac legatis- nisi 
conflatae seditionis coryphaeis ? Qui sunt isti ? Mazzini emi- 
nus, Cavour cominus, Garibaldi in exercitu iara parato ar- 
matus. Atqui isti sunt progenies perniciosissimi draconis. 

qui caesis erigit Irophaea Qrsiniis, ut e cineribus novos ex- 
citet. Quum transactio haud successit, insonuit belli classi- 
cum, ventum est ad arma contra Austriae Imperatorem, Re- 
gem autem Longobardiae sublata. Dum in Sardinia omnia 
strepuere belli apparatu, voluntarius una conscribebatur exer- 
citus, cui Garibaldi dux praefuit. Interea non modo fidelissi- 
mas Gallia bellantibus tulit suppetias, verum etiam totam aciem 
direxit, remque maiore quam adversa pars fortuna confecit. 
Qua vero de causa? Dices: liberali politica svadente, ut 
Italiae populos in libertatem asserat. Quos populos? nisi 
conturbatos illius jubati draconis concussu, qui in hoc bello 
nobilissimum thesaurum amplexus caudam extendit in alias 
Italiae provincias, ipsumque patrimonium S. Petri invasit, da- 
turus brevi ampliora libertatis suae specimina, qualia 1848. 
Romae, in ipsa Gallia, Austria, Hungarin alibique demonstrata 
partim audivimus, partim intuiti sumus. Adpellet hanc poli- 
ticam liberalem qui velit : omnibus sane, qui generi humano 
bene cupiunt, nihil ea videtur esse luctuosius, quod probabi- 
liores in proprium caput insidias valeat comparare. Si talia 
non praecessissent alienis patrata auxiliis, nec Romandiola 
Papae erepta fuisset, nec eam extraneorum vi armorum re- 
stitui oporteret, qua in re nihilominus vix multum cives do- 
mestici cogendi forent; salis esset exteros invasores ac tu- 
multuum auctores extraneis armis aliena regione depellere 
rediluque arcere. Neque dicas, ex hoc Galliae interventu 
morali Pontificis et Catholicismi auctoritati ruinam imminere, 
quem ad finem catholica natio operam suam locare non pos- 
set. Nam quemadmodum politica authoritas non pessum it, 
quod eam moralis doctrinis suis rectoque conscientiarum mo- 
deramine adiuvat: ita haec moralis auctoritas nullum sentit 
praeiudicium, si a politica gravioribus interdum armatae ma- 
• 8 

nus praesidiis sustentetur. Imo vero nihil est universae rei- 
publicae magis proficuum ac salutare, quam si utraque au- 
ctoritas auxiliatrices dexteras in rebus necessariis coniungat. 
Recte enim dixit quidam : „Res humanae aliter tutae esse 
non possunt, nisi quae ad divinam confessionem ac huma- 
nam societatem pertinent, et regia et sacerdotalis defendat 
auctoritas* (Leo M. ep. 19. ad Pulcheriam Augustam). Veri- 
tas haec testimonio omnium secutorum comprobata est. In 
hac catholicarum nationum vera pietas semper eluxit. 

Non sum is, qui amplissima Galliae promerita de Ame- 
rica et Belgio velim inficiari vel attenuaret; esto pace mea 
liberale orbique beneficum, populorum libertatem ferreis alieni 
arbitrii catenis devinctam educere in lucem ac nativaes. digni- 
tati restituere: attamen nemo aequus arbiter id justum esse 
censebit, quod cum populis Italiae recens contigit. Benignis 
principibus subieclos, pari certe si non meliori, quam Gallia 
habet, politica conditione gavisos libertatis exsortes fuisse 

quis reputabit ? Illos vero a coryphaeis perniciosissimis con- 

* 

turbatos alios quidem in proposito adiuvare, aliis non obsi- 
stere, id sane iniquum, et communis discriminis plenum est. 
proinde non liberale. Sed quaero ego: dum Gallia Sardis 
unita Austriam bello impetiit, voluitne vel noluit, ut reli- 
quorum Italiae principum ipsiusque Romani Pontificis populi 
exemplo Longobardorum exciti contra legitimam potestatem 
insurgant ? Si voluit : tum enimvero cum Austria cruentum, 
cum ceteris principibus, ipsoque sacerrimo auctoritatis prin- 
cipio clandestinum politicum bellum gessit, ac etiamnum ge- 
rit. Si noluit: quid prohibet, ut quod contra voluntatem 
suam evenit illiberale, id liberali interventu corrigatur? Dicis: 
Gallia non exstimulavit neque approbavit novos illegitimos 
provinciarum praesides. Atqui exstimulavit, misit, in subsel- 

liis collocavit is, qui Galliae foedere abusus potestatem suam 
ultra, quam convenit, dilatare cupit. Itaque auctoritas Gal- 
liae intercedere deberet, ul Legationes Papae restitui non 
solum non impediat, verum etiam modo, (pio par est, id fieri 
procuret. Quomodo auctor libelli bos novos praesides legali 
contra principes oppositione constitutos dicat, qui tamen septi- 
mo puncto seditionem civium in Legationibus pontificiis legi, 
pactis, juribus adversam pronuneiavit, justam consequen- 
tiam in his duabus sententiis non perspicio. Id vero e prae- 
missis adfirmo : Galliam absque contradictione politica ad 
restitutionem Legationum Papae faciendam armis intervenire 
posse. 

IX. 

Nono puncto auctor libelli natione Gallus ait : Si Gallia ad re- 
stitutionem Legationum intervenire nequit, minus id Austriae admittere 
potest. Ergo nos (Galli) in illo ancipiti Sardico bello 50 millia mili- 
tum, 300 milliones sumptuum consecravissemus, nos Europam in fun- 
damentis succussissemus ideo, ut Austria a nobis devicta altera post 
pacem die exerceat in Italia dominationem, quam habuit pridie no- 
strae victoriae? Quem in finem trophaea ad Magcntara et Solferinnm reci- 
derent? quam gloriam profusus militum sanguis ? quem fructum heroica 
Gallorum virtus retulisset, si Austria nunc Florentiam, Parmam, Bo- 
noniam armata ingrederetur? Hoc ipsa Austria desiderare non potest. 
Hoc repugnat nostro principio, quo Italiae supremam potestatem red- 
didimus, ut eam ad lancem aequilibrii Europei componat. Hoc noster 
honor non sustinet, ut Anstria ad restitutionem Legationum armata 
manu interveniat. Occidit omnis dominatio Austriae in Italia. 

Nolo nationem Gallicnm, quam ut generosam et reli- 
gione plenam veneror, hoc meo sermone vel longe compre- 
hendere. Solum libelli auctorem ut Gallum alloquar illis 
Plauti verbis de milite glorioso pronunciatis : „Mars haud 
ausit dicere neque aequiparare suas virtutes ad luas . . . Me- 

mini, nempe illum dicis cum armis aureis, cuius tu legiones 
difflavisti spiritu, quasi ventus folia, aut panniculum tecto- 
riam. a Non est semper gloria in felicitate armorum sita, 

sed in justitia causae, ob quam bellum geritur. Adjuvare 
populos legitimis principibus refractarios, eosque ad novam ae- 
quilibrii lancem componere velle, est revera aequilibrium politi- 
cum turbare, £uropain in fundamentis auctoritatis politicae ac 
moralis succutere, hoc est sanguinem humanum inanis gloriae 
causa profundere. At oro te, evnnesceretne hic partae .glo- 
riae furnus? periretne hic libertatis italicae, quae tam eximio 
in provinciis agitatorum tumultuum specimine floret, magno 
sacrificio comparatus fructus, si Auslria avita in Deum pie- 
tate, ac in Vicarium eius veneratione ducta ad redintegran- 
dum luendumque patrimonium S. Petri interveniret ? An non 
posset solenni cautione id praeverti, ut inde in provincias 
Italiae nil sibi juris vendicet ? — ■ Praeterea dicas velim : si 
omnis Austriae in Italia dominatio occidit, cui Statum Ve- 
netum pace Villafrancana retentum adjicies? qua ibi pote- 
state civili Imperator noster praeerit? Anilla, quo Pontificem 
Romae instruxisti? Concedesne, ut Imperator Austriae sil 
socius novi foederis Italici ? et ut talis quomodo, rogo te, 
foederatum militem deducet Romam ad defendendum princi- 
pem umbratilem et cives monachos ? quibus viis evitabit 
Anconam ac Bononiam, utne cum duce Garibaldi concurrat? 
Satis de hoc puncto. 

X. 

Decimo ait: unicum regem Neapolitanum ut proximum vicinum 
intervenire posse ad pacandas Pnpaeque restituendas Legationes. At' 
at ! istud foret inconsultum, quia domi omnibus viribus impedire debet 
seditionem. Foret perniciosum, quia ipsi velut absolutae potestatis 
antesignano occurreret bostis Rex Sardiniae libertatis vindex, si eque 

bello civili flagrarent omnia. Foret denique illicitum, quia laederet 
neutralitatem Statibus Jtaline impositam, laederet jurisdictionem Euro- 
pae, cuius est disponere, quae ad securitatem communem et aequili- 
brium politicum spectant. 

Quod ad ista impedimenta attinet, sic habeto. Procul 
dubio jurisdictio Europae diuturno jurislitio indormivit, et 
neulralitns militari exercitio fervidius vacabat, dum exorto 
Austriam inter et Sardiniam bello Gallicus miles superatis 
alpibus in Italiam contendit, ibique non officio neutralitalis 
spectatorem egit otiosum, sed pro Sardis acriter depugnavit, 
Auslriae Longobardiain armis extorsit, atque turbato, quod 
Congressus 1815. stabilivit, aequilibrio Europam, prout auctor 
puncto superiore gloriabatur, in fundamentis succussit. Quod 
ergo non impedivit Galliam, ut Longobardiam Austriae eri- 
piat, hoc regem Neapolitanum cohibere debet, ne Pontifici 
Legationes suo interventu restituat? Verum si facere id 
attentaverit, instat ei domi seditio, foris proximus belli civi- 
lis ardebit Ucalegon. Unde vero, amabo, proveniunt haec 
impedimenta, nisi tum e triumpho hominum seditiones impune 
excitantium, tum ex illo praeclaro libertatis Italiae redditae 
fructu ? Si cogitari posset, Tuream vel Persam singulari nu- 
minis impulsu ad luendum Christianorum Pontificem interve- 
nire velle, adhuc libelli auctor haberet impedimenta, quae op- 
ponat. Si non secus, Alcorani jactaret principia, et Tureis 
protectionem a Gallis non pridem contra Russos impensam in 
memoriam revocaret. Ita non quod justum est, sed quod 
ipse vult, evincere orbique palpum obtrudere nititur. Ita 
ludit politica, popularique licentiae famulatur, dum res gra- 
vissimas non satis puro contemplatur intuitu. Nondum ta- 
men Pontificem et Ecclesiam exspern relinquit, verum grande 
remedium ostentat in fuluro universae Europae Congressu. 

XI. 

Undecimo puncto statuit: Unica legali Congressus Europei inter- 
ventione finiri posse quaestiones omnes, quae territoriorum mutationem, 
pactorum revisionem involvunt. Leges quasvis, quae seu nationes in- 
tegras, seu eiusdem nationis cives mutuo obstringunt, hic approbari 
oportere, ut novum ex jure gentium Europearum robur nanciscantur : 
hic immutari posse, si communi emolumento adversari comperiantur. 
Competentia huius fori jure gentium Europearum fundatur. Id theoria 
docet, praxisque confirmat, qua constat, hac ratione exsurexissc prin- 
cipatus, et vel ampliatos vel diminutos fuisse. 

Hoc forum 1815. solennem in Italia territoriorum inter principes 
partitionem determinavit. Huic foro per Art. 19. Conventus Tigurien- 
sis reservata est quaestio Lougobardiae, quam Imperator Austriacus 
pace Villafrancnna cessit Galliae, Gallia regi Sardiniae attribuit. Hac 
de causa oportuit Parisios in 5. Januarii 1860. convocari Congressum 
Europeum. 

Iste Congressus habebit potestatem immutandi, quod Congres- 
sus Viennensis 1815. constituit. Viennensis Romandiolam Papae ad- 
dixit: Parisinus auferre poterit. Competentia eius negari nequit, se- 
cus enim dicendum foret, Congressum Viennensem incompetenter 
egisse, dtim magna parte schismaticis constans potentiis Marchiam et 
Romandiolam Papae adiudicavit. 

Neque iuvat dicere, territorium Papae non posse dividi vel alie- 
nari. Constat enim ex historia, nullum territorium maiores vicissitudi- 
nes subivisse, quam patrimonium 8. Petri. Romandiolam Stephano II. 
Papae donavit Pipinus; posthac recidit ad imperium, fuitque grave 
pomum discordiarum, primo sub Ludovico XII. pro Sede Pontificia re- 
vindicatum. Similia fata experta est Marchia. Demum 1796. PiusVL 
pace Tolentina Bononiam, Ferrariam, Romandiolam in perpetua tem- 
pora Gallis cessit, eodem tempore ditione Avenionensi se abdicavit. 

Vel igitur territorium pontificium alienari potest, vel non. Si 
potest : tum piis ac independentibus (Congressus Europei) spiritibus 
competit jus do eius maiori vel minori extensione deliberandi. Si non 
potest: tunc ditio Aveuionensis Pontifici restituenda foret. Si Papa ju- 
stam causam habet, alienationi consentire non obligatur, ipsa ejus im- 
becillitas erit cuivis fortitudini inexpugnabilis. 

Itaque communi utilitate ac ratione politica exposcente potest 
territorium Pontificium alienari vel alterari. Sola auctoritas Papae 
spiritualis, sicut omnia dogmata, mutationi non est obnoxia. Coniuucta 
eidem civilis potestas humanae vicissitudinis manes patitur. Humana 
quae sunt, velle in divina convertere, foret tantundem, ac divinam po- 
tentiam deprimere. 

Amplissimam esse Congressus Europei potestatem, non 
inficior. Imo juxta ambitum ejus supra a libelli auctore 
descriptum affirmo: tanto eam jure pollere, ut si communis 
utilitas, rationesque politicae exposcant, possit pacem Villa— 
francanam revisam Tigurii rescindere, atque Longobardiam 
bello iniquissimo, foedere praepostero, exemplo perniciosis- 
simo occupatam Sardiniae abiudicare, suoque priori domino 
restituere. Quo nihil foret communi utilitati convenientius, 
nihil sanae politicae accomodatius. Ut enim spiritus iste, 
qui ultimo bello Sardo-Gallico novo quodam vigore conva- 
luit, quippe seditiones excitandi in provinciis, libertatem po- 
pulorum vindicandi, hocque praetextu belligerandi, ac legiti- 
mos principes suis jure quaesitis possessionibus exturbandi, 
spiritus hic vere communis utilitatis eversivus ut publico uni- 
versae Europae judicio damnetur ac proscribatur, sane id 
omnium principum ac populorum plurimum interesse debet. 
Tali jure usus est 1815. Congressus. Devicto enim communi 
hoste, violento principatuum invasore, soliorum usurpatore, 
cuncta eius iniuriosa acta dissolvit, principes populis, popu- 
los principibus, reges soliis, solia regibus, possessiones do- 
minis, dominos pristinis juribus restituit. Quem in modum 
postqnam communis utilitatis causam egit, illam quoque so- 
lennem territoriorum in Italia partitionem non arbitrarie, sed 
radicalis juris fundamento determinavit. Quum talem Con- 
gressui Europeo inesse potestatem confiteor, una eidem de- 

nego ullum quodpiam in re<rna el principatus dominium, quo 
eos pro liibitu donare, pro beneplacito invitis adimere vel 
diminuere possit. Hoc cniin communem utilitatem everteret 
potius quam promoveret, ipsosque vitales politicae succos 
pestifera lue corrumperet. Itaque dum Congressus Europeus 
in amplissima sphaera sua communem persequitur utilitatem, 
avita et indubitata principum jura insuperhabere nequit, et 
si quid e re communi sive in territoriis sive juribus immu- 
tandum decernit, eos, quorum fit praeiudicio, indemnes ser- 
vare meminit, est namque legum revisoria cum potestate ju- 
dex non dominus. Huic sphaerae opprime respondit Con- 
gressus 1815. Viennae celebratus, dum Romandiolam agnito 
radicati jure Papae restituit. Ab hac sphaera evidenti er- 
rore deflecteret Congressus 1860. Parisios convocatus, si 
Romandiolam seposita radicalis juris ratione Papae adimeret; 
quod futurum et iniuslae rei evidentia, et principum Euro- 
peorum sapientia vetat praesumere. 

Non videtur auctor libelli distinguere inter jus et factum, 
inde facta pro jure, nubem pro Junone venditat. Quocirca 
pleraeque omnes in hoc puncto assertiones eius fluitant, ne- 
que negari plene, neque concedi possunt. 

Ab orbe condito multa contigerunt facta, quae tamen 
nec juris habent speciem, nec, ut in exemplum trahantur, di- 
gnitatem. Itaque singulari auctoris cogitandi lege facto pos- 
set Congressus 1860. immutare omnia, qnae Congressus 1815. 
stabilivit. Facto posset Pontificem et omnes minores Italiae 
forsan et Germaniae principes suis ditionibus exuere, sta- 
tum a Napoleone I. inductum revehere, ut grassatione armo- 
rum populi flagellentur, throni el dominationes labefactentur. 
At haberelne hoc juris robur, quod jura sus-deque misceret ? 
Facto Josephus Jlonaparte Romae populum in seditionem 

concitavit, reinpublicam proclamavit, subinde in regnum Italiae 
conversam : facto Napoleon I. Pontificem omnibus ditionibus 
privatum captivum in Gallias abduxit : quis vero adeo haliu- 
cinelur, ut istis factis juris titulum attribuat, hodiernis Carbo- 
nariis faventem? Facto Pius VI. Pontifex 1796. pace To- 
lentina Bononiam, Ferrariam, Romandiolam cum jure in di- 
tionem Avenionensem Gallis cessit, sed dolis circumventus, 
vi et metu compulsus. Vero fuitne ista cessio libera, et 
jure valida ? Facto alienatum erat diversa aetate variisque 
modis alteraluin patrimonium S. Petri, sed jurene id fieri 
potuit, quod contigit facto ? Ista est quaestio, quam auctor 
libelli mera inductione factorum non demonstravit. Facto et 
jure Congressus 1815. e schismaticis etiam potentatibus con- 
stans de Romandiola Papae restituenda deliberavit, quia et 
quantopere Papa in hoc judicium consensit. An vero ideo 
Congressus 1860. de adimenda Pontifici Romandiola pari 
jure deliberare possit, Pontifice contradicente jure illo, quo 
omnis laesus et in causam adductus contra judices fundate 
suspectos potest excipere ? Utrobique factum negari nequit, 
sed in altero necessaria juris conditio deest. 

Quidquid igitur auctor libelli nuda recensione factorum 
affirmavit, elumbe est, nulloque sulTultum juris suffragio. Jure 
autem non factis in futuro Congressu Europeo consolidari 
debet compages illa magni aedificii Europei, quae et natio- 
nes in unum harmonicum concentum, et cives nationum mutuo 
sibi connectat. Justitia est regnonim fundamentum; ex illa 
utilitatis communis et aequilibrii politici mensura rite desu- 
mitur. Qua in re tolerari nequii, ut Europae captiva popu- 
laris aurae praescribat authorilas, verum juris radicalis ve- 
rique emolumenti communis ratio facem praeferat est necesse. 

Nemo Catholicorum, dum patrimonium S. Petri integrum 
ac illaesum servari desiderat, quae humana sunt, in divina 

convertere intendit. Id solam agit, ut res origine, fine ac 
usu religioso consecrata, pia quadam veneratione colatur, et 
contra impios adversariorum ausus defendatur. Id vero non 
est deprimere divinam potentiam, sed implorare clementiam, 
et providentiam adorare. 

XII. 

Duodecimo et ultimo puncto recoquit, quae iam puncto superiore 
adstruxit, videlicet posse Congressum Europeum 1860. Italiam restituere 
libertati, quam 1815. immolavit; posse 1860. examinare, an Papae hae- 
reditariae provinciae ultro relinquendae sint, qui potuit 1815. easdem 
Papae dare. Post haec inter duas oppositas partes, unam quippe, 
quae omnia Papae adimere, alteram, quae omnia integra servare vel- 
let, istam proponit in Congressu Europeo procurandam conciliationem: 

Inprimis postulat, ut Congressus tamquam essentiale ordinis in 
Europa conservandi principium agnoscat necessitatem civilis in Papa 
potestatis. Hoc praecipuum est maiorisque pretii, quam maior vel mi- 
nor extensio possessorii. Pro possessorio accomodatissima est urbs 
Roma, in qua constituto Papae reditus necessarii solenni cautione se- 
curi reddantur, a Statibus catholicis in tributum venerationis ac pro- 
tectionis pendendi. Ex omni flore ac robore exercitus italici delecta 
militia Sedis Pontificiae custos esto. Pro civibus romanis erigatur ad- 
ministratio municipalis, quae Papam omni influxu in civilia negotia 
relevet Ab hoc Papae domicilio omnis involutio et armata revolutio 
procul vapulet, ut dici possit : hic Vicarius Christi, hic concordia, quies 
et omnis prosperitas dominantur. 

Ut talis ad firmandam Papae civilem potestatem reformatio fiat, 
hoc praestare debet Congressus, hoc ad emolumenta Europae univer- 
sae refertur. Papatus, ut est divina institutio, nullum ab hominibus 
periculum reformidat ; ut est institutio politica, humanae vicissitudinis 
torrente volvitur. Macte animo ! communis honor et securitas poscit, 
ne Papatns in sua historice constabilita forma turbetur. Catholicus et 
Schismaticus pari ad id sollicitudine incumbere obligatur. Independens 
Status supremi Ecclesiae Capitis non est solummodo res conscientiae et 
religionis, sed et vadimonium moralis aequilibrii in mundo. Nemo in 

hac laus» potest esse indifferens, nemo dignior judex quam Con* 
gressus. 

Sacra Sedes stat in vulcano, Papa in continuo periclitatur sedi- 
tionis disturbio, nec aliter salvus esse potest, quam alienae militiae 
tectus praesidiis, quae illum compromittunt, nationale odium in Eum 
provocant, nec sinunt certum esse de amore ac veneratione populi sui. 

Res oppido luctuosa, cui tempestive opem ferre decet. Id ne 
tiat, soli hostes vel coeci Papae amici optare possunt. Non agitur 
de minuendo S. Petri patrimonio, verum salvando. 

Ad hoc Gallia impendit omnes curas politicas, omnesque vires 
una cum Principe suo. Napolcon I. per Concordatum reconciliavit Gal- 
los religioni. Faxit Deus! ut haeres ejus reconciliet Papam aevo ac 
populo suo. Hoc est, quod corda Catholicorum a Deo flagitare debent. 

Quod auclor libelli superioribus punctis nullo firmo ar- 
gumento probavit, hoc frustra reasumsit in epilogo, ut ma- 
lae causae suae addat momentum. 

Ac inprimis violenta omnique conceptui ac ordini juris 
contraria est illatio ista : Quia Congressus 1815. dedit 
Papae Legationes: ideo Congressus 1860. jus habet exami- 
nandi, an eaedem Legationes deinceps Papae relinquendae 
sint, necne ? Quod fas est ita comprehendere. Congressus 
1815. stricto sensu non dedit, sed duntaxat restituit Papae 
provincias eius. Neque enim jus novum quodpiam, antea 
non possessum attribuit, verum antiquum legitime possessum, 
attamen laesione turbatum adiudicavit. Laesus erat Papa non 
solum, quando urbe Roma a novo rege Italiae occupata ex- 
torris in exilium est abductus, verum etiam quando vi, dolo 
metuque iniusto coactus est, ut pace Tolentina Bononiam, 
Ferrariam, Romandiolam lotamque ditionem Avenionensem 
Gallis cederet. Hanc laesionem Congressus 1815. selenni 
decreto sustulit ac reparavit. Quod si Congressus 1860. 
hunc actum examinare posset, quidni haberet jus deliberandi 

de eo, an satisfactio Papae impensa confirmanda sit, vel 
r.n laesio Papae illata posthac continuanda veniat? an prae- 
ter Legationes ipsa quoque urbs Roma Papae relinquen- 
da, vel an inde relegandus Antiochiam aut Jerosolymam, 
ut benignae Turearum tutelae commendetur? Quis hoc fer- 
reum jus non exhorreat? qui sapiens Congressus Europae 
tale sibi vendicet ? Putatne auctor libelli sine iniuslitia regi 
non posse rempublicam ? Putatne ad conservandum mo- 
rale aequilibrium Europae oportere laesiones fieri vel conti- 
nuari, quas leges naturales et positivae divigae omnium gen- 
tium pactis receptae prohibent? Si putat: audiat Ciceronem 

l. III. de republica loquenleni : „Est quidem vera lex recta 
ratio, naturae congruens, diffusa in omnes, quae vocet ad 
officium jubendo, vetando a fraude deterrent, quae tamen 
neque probos frustra jubet aut vetat, nec improbos jubendo 
aut vetando movet. Huic legi nec obrogari fas est, neque 
derogari ex hac aliquid licet, neque tota abrogari potest : nec 
vero aut per Senatum aut per populum solvi hac lege pos- 
sumus: neque est quaerendus explanator aut interpres eius 
alius: nec erit alia lex Romae, alia Athenis, alia nunc, alia 
posthac: sed et omnes gentes omni tempore una lex et sem- 
piterna et immutabilis continebit, unusque erit communis quasi 
magister et imperator omnium Deus: ille legis huius inven- 
tor, disceptator, lator ; cui qui non parebit, ipse se fugiet. 

ac, naturam hominis aspernatus, hoc ipso luet maximas poe- 
nas, etiam si cetera supplicia, quae putantur, effugerit. ft Ta- 
lis sempiterna et immutabilis Dei et rationis lex est : Laesio- 
nem ne continues ! Ilaec lex polestne alia esse Viennae, 
alia Parisiis? alia anno millesimo octingentesimo quinto de- 
cimo? alia millesimo octingentesimo sexagesimo? Polestne 
ei derogare Congressus Europeus, quin se ipse fugiat, 'suam- 

que juris sphaeram protinus exerret? In hac quaestione 
ipse auctor libelli decernat et dicat sententiam, ita tamen, ut 
rationi sanae uou valedicat. 

Venio nunc ad postulata eius, futuro Congressui pro- 
posita. Primum est: ut in Pontifice Romano civilis po- 
testatis necessitatem Congressus agnoscat, tamquam essen- 
tiale principium, quo rectus in Europa ordo conservetur. 
Deum immortalem ! quam intempestiva, quam periculosa po- 
stulatio. Qui cogilure, nedum expectare potest author libelli, 
ut principes a sacris catholicis alieni profiteantur civilis in 
Papa potestatis necessitatem, qui sacram eius potestatem re- 
pudiant ? Quo vero molivo adducti id agnoscere deberent ? 
An quod dicente auctore res haec conscientiae sit et religio- 
nis postulatum ? At respondebunt illi duce religione sua 
et conscientia : se ipsos esse caput ecclesiae, et hoc suffi- 
cere; Romanum Pontificem nil esse amplius quam patriar- 
cham. An quod affirmante auctore civilis Papae potestas 
foret vadimonium moralis authoritatis et aequilibrii in Euro- 
pa ? At ipsi replicabunt, systemate illo territoriali : „ Cuius 
est regio, illius religio* 4 posse rite conservari et authoritatem 
et aequilibrium morale. Si ergo postulatum auctoris in Con- 
gressu propositum fuerit, quid agent isti? Ominari licet. 
Vel declinabunt quaestionem intempestivam, vel importunitate 
victi dicent, videri sibi, potestatem civilem in Papa non esse 
necessariam. Quo in casu incurritur periculum, ut in Vi- 
cario Christi illud impleatur, quod in Christo : super vestem 
meam miserunt sortem. Huc tendit malevolum et inconcin- 
num auctoris postulatum. Vellem, daret numen, ut hoc ipse 
perspiciat, atque deinceps consultius scribat et agat. Nihi- 
lominus credo ego, principes acatholicos aliud quidpiam in 
futuro Congressu facturos. Sapientia eorum sperare me ju- 

bet fore, ul seposito quovis diversae religionis obtutu defi- 
niant, in Papa tamquam vero et haereditario principe Romano 
potestatem civilem sartam tcctamque plene conservandam esse, 
idque propter consectaria, quae politicum Europae aequilibri- 
um possent convellere. 

Alterum auctoris postulatum spectat ad novam potestatis 
in Papa stabiliendae formam. Ait nimirum : oportere, ut Con- 
gressus annuum Papae redditum solenni decreto securum effi- 
ciat, quem Status catholici quotannis pendere obligentur. Unde 
vero istud ? e quo fundo vel aerario, nisi tributis populi con- 
flato? Numquid autem populi Statuum catholicorum non satis 
gravantur tributis? Oporlelne illos opprimere eam ob rem, ul 
Itali nationali sua libertate a Gallis parta exultent? Quae 
sana politica id svadeal Congressui Europeo? — Praeterea 
quam diuturna foret haec reddituum papalium securitas? Si 
namque Congressus 1860. rescindere potest, quod Congres- 
sus 1815. de ditione pontificia constituit: an non post annum 
vel biennium novus iterum Congressus omnem istam securi- 
tatem retractare, ac Pontificem omnibus denudatum vitae sub- 
sidiis ad libera oblata populi relegare posset? — Quis dein 
erit iste flos militiae italicae, qui Pontificem cum amore ac 
veneratione custodiet, nisi idem, qui nunc odio et armis 
acriter oppugnat? Quis non extimescat, ne haec militaris 
chlamys pilos duntaxat 'permutet, non vero mentem? . . . 
Qualis demum erit illa municipalis administratio, quae prin- 
cipem quovis in negotia civilia influxu relevet, revolutionem 
excludat, quietem, concordiam et omnigenam prosperitatem 
inconcusso stabilimento adslruat, et perpetuo conservet? Si 
talis potest existere: cur non eam Gallia et omnia regna 
pro salute principum ac populorum ambabus ulnis ample- 
ctantur? Ut denique ad omnia puncto duodecimo expressa 

respondeam, dico, quod res ipsa clarissima voce ac veritate 
loquitur: illum, qui in Pontifice, provinciis et legationibus 
exspoliato, civilis potestatis ludibrium potius quam venera- 
bile auctoritatis moralis exemplum constituit; qui patrimonium 
S. Petri non diminui, sed salvari putat, dum illud in paries 
discerptum aliis tribuit; qui Pontificem aevo et populo ita 
vult reconciliari, ut subieclos cives ab Eius ditione plene avel- 
lat, — illum esse non coecum, sed fallacem Judae similem 
amicum, imo apertum Pontificis hostem. Itaque ex his to- 
taque recensione mea apparet, libellum inscriptum „Le Pape 
et le Congr6s a non esse aliud, quam impiam simulata pie- 
tate constructam machinam, e qua tralucel vafra et versi- 
pellis Pontifici, religioni, Ecclesiae totique Europae nocendi 
ratio. 

Reliquum est, ut, qui libellum hunc recensui, usitata au- 
ctori exclamatione, brevique oratione finiam. Ergo 

Macte animo ! Principes, duces et seniores populi ! 
Vos ego minimus civis sic alloqui sustineo : Commune in- 
stat periculum; communis causa communem omnium poscit 
sollicitudinem ac virium contentionem. Fumat vulcanus mi- 
nax, ne flammis eius brevi erupturis sacra et venerabilis 
principis Apostolorum sedes aduratur. In hoc vulcano pe- 
riculosa infernalium ignium fomenta ministrant illi, qui po- 
pulos in seditiones concitant, tumultusque publicos specioso 
nationalis libertatis clypeo protegunt; qui legitima solia con- 
vellunt, soliis haereditarios principes exturbant, atque ele- 
ctivum quodpiam systema, historica experientia reprobatum, in- 
troducere nituntur ; qui religionis, disciplinae, \irtutisque ner- 
vos velut studiis suis contrarios sub fucato pietatis velo in- 
cidere adlaborant. Quousque hos cyclopes communi brachio 
vibrata Herculis clava non concusserit: tamdiu certum im- 

pendet periculum, ne vulcanus subterranea connexione omnes 
Europae montes reddat ignivomos, magnumque erumpat in- 
cendium. quo omnis auctoritas, aequilibrium Europae, et sa- 
lus populorum conflagret. Id ne fiat, vera pietate, consilio, 
sapientia, fortitudine concordi, cunctisque viribus satagite ac 
providete. „Illi enim, qui vera pietate praediti bene vivunt, 
si habent scientiam regendi populos, nihil est felicius rebus 
humanis, quam si Deo miserante habeant potestatem . u El 
aureum Horatii non fallit dictum, omnibus omnium potesta- 
tum atriis atque postibus insculpendum: 

Vis consilii expers mole ruit sua : 

Vim temperatam Dii quoque promovent 
In maius: iidein odere vires 
Omne nefas animo moventes. 

(Carminum I. III. Ode IV.) 

